stanford-oval/wikipedia huggingface dataset:
Sony Interactive Entertainment
Aiheesta muualla

Kuvia tai muita tiedostoja aiheesta Sony Interactive Entertainment Wikimedia Commonsissa
Sony Interactive Entertainment (englanniksi)
PlayStation-konsoleita.
2-metyylipropeeni

| 2-metyylipropeeni |
| --- | --- |


Tunnisteet
CAS-numero:  115-11-7
PubChem CID:  8255
SMILES:  CC(=C)C
Ominaisuudet
Molekyylikaava:  C4H8
Moolimassa:  56,1 g/mol
Sulamispiste:  –140,3 °C
Kiehumispiste:  –6,9 °C
Tiheys:  0,6398 g/cm3 (−20°C) 
Liukoisuus veteen:  0,2425 g/l (25 °C)
   
2-metyylipropeeni, isobuteeni, isobutyleeni on eräs buteenin (C4H8) kuudesta isomeeristä. 2-metyylipropeenin moolimassa on 56,1 g/mol, sulamispiste −140,3 °C, kiehumispiste −6,9 °C, leimahduspiste −76,1 °C, itsesyttymislämpötila 465 °C ja CAS-numero 115-11-7.
2-metyylipropeenin isomeeriset muodot ovat 1-buteeni (n-buteeni), cis-2-buteeni, trans-2-buteeni, syklobutaani ja metyylisyklopropaani.
2-metyylipropeenia esiintyy yhdessä muiden buteenien kanssa krakkauksen yhteydessä muodostuvassa kaasuseoksessa. 2-metyylipropeenin erottaminen 1-buteenista tislaamalla ei onnistu, joten näiden erottamiseen joudutaan käyttämään liuotinuuttoa. Yksi tapa on reaktio rikkihapon kanssa, jossa muodostuu t-butanolia ja reaktio tapahtuu yli 1 000 kertaa nopeammin kuin muille buteenin isomeereille. 2-metyylipropeenia valmistetaan myös dehydraamalla isobutaania.
2-metyylipropeenia käytetään useiden eri yhdisteiden valmistuksessa. Siitä tuotetaan muun muassa tert-butanolia, di- ja tri-isobuteenia, metyyli-tert-butyylieetteriä, tert-butyyliamiinia, tri-isobutyylialumiinia ja di-isobutyylialumiinihydridiä, 4-tert-butyylifenolia, tert-butyylihydroksitolueenia, pivaliinihappoa, metyyliallyylikloridia ja polyisobuteenia.
Aiheesta muualla

PubChem: Isobutylene (englanniksi)
ChemBlink: Isobutylene (englanniksi)
Inchem: Isobutylene CAS N°: 115-11-7 (Arkistoitu – Internet Archive) (pdf) (englanniksi)
2-metyylinaftaleeni

| 2-metyylinaftaleeni |
| --- | --- |

Tunnisteet
CAS-numero:  91-57-6
PubChem CID:  7055
SMILES:  CC1=CC2=CC=CC=C2C=C1
Ominaisuudet
Molekyylikaava:  C11H10
Moolimassa:  142,2 g/mol
Sulamispiste:  34,6 °C
Kiehumispiste:  241 °C
Tiheys:  1,0058 g/cm3
Liukoisuus veteen:  24,6 mg/l (25 °C)
   
2-metyylinaftaleeni (C11H10) on polysyklinen aromaattinen hiilivety eli ns. PAH-yhdiste. Se on normaaliolosuhteissa olomuodoltaan kiteinen ja palava aine. 2-metyylinaftaleenin moolimassa on 142,2 g/mol, sulamispiste 34,6 °C, kiehumispiste 241 °C, tiheys 1,0058 g/cm3, leimahduspiste 97 °C, itsesyttymislämpötila 488 °C ja CAS-numero 91-57-6. 2-metyylinaftaleenin liukoisuus veteen 25 °C:n lämpötilassa on 24,6 mg/l. Aineesta käytetään myös nimeä beta-metyylinaftaleeni.
Valmistus ja käyttö

2-metyylinaftaleenia erotetaan kivihiilitervasta tislaamalla. Yhdistettä voidaan tuottaa myös isomeroimalla 1-metyylinaftaleenia. Yhdistettä käytetään liuottimena, sekä värien ja lääkeaineiden synteesissä. Tärkeimpiä 2-metyylinaftaleenista valmistettavia yhdisteitä ovat menadioni eli K3-vitamiini ja muut K-vitamiinit.
Kosminen Kuutio

Kosminen Kuutio
Kosminen Kuutio (engl. Cosmic Cube) on Marvel-kustantamon sarjakuvissa esiintyvä fiktiivinen esine, joka nähtiin ensi kerran lehden Tales of Suspense numerossa 79 (heinäkuu 1966).
Fiktiivinen historia

Kosmiset Kuutiot ovat säilöntälaitteita, joita useat Marvel-universumin sivilisaatiot ovat luoneet, mukaan lukien skrullit, joiden Kuutio kehittyi Maailmojen Muokkaajaksi, ja monet nimeltä mainitsemattomat sivilisaatiot (joiden Kuutioita Magus himoitsi sarjakuvassa Ikuisuussodat ja Jumalatar sarjakuvassa Ikuisuuden rautahanska). Nämä matriisit, jotka ovat tai eivät ole oikeastaan kuutionmuotoisia, on täytetty todellisuutta muokkaavilla energioilla, jotka tulevat Tuonpuoleisten maailmasta.
Lähes kaikki Marvel-universumissa, jopa sen luojat, eivät tiedä mystisen energian luonteesta, että määrittämättömän ajan kuluttua matriisi muodostaa itselleen oman tietoisuuden ja kehittyy itsenäiseksi vapaalla tahdolla varustetuksi olennoksi, jolla on yhä alkuperäisen Kuution voimat. Uuden olennon persoonallisuus perustuu Kuutiota kantaneiden uskomuksiin, haluihin ja persoonallisuuksiin. Esimerkiksi Maailmojen Muokkaaja, jota oli pitkän aikaa kantanut sotaisa skrullien keisari, tuhosi oitis suuren osan galaksia.
Maassa Kosmisen Kuution ovat kehittäneet AIM:n tiedemiehet. Esine oli niin voimakas, että se ajoi MODOKin (toisen AIM:n luomuksen, joka auttoi Kuution luomisessa) hulluksi. Entinen natsirikollinen Punakallo sai laitteen haltuunsa aivopestyään yhden AIM:n agentin. Punakallosta tuli kuitenkin liian itsevarma ja Kapteeni Amerikka, joka uskotteli suostuvansa tämän orjaksi, sai kuution pois tämän käsistä ja pudotti sen mereen. Prinssi Namor löysi sen, kun Herkules vahingossa paljasti sen olemassaolon. Myyrämies löysi sen, mutta heitti sen pois, koska ei tajunnut sen todellista arvoa.
Aikaisemmin uskottiin, että joka 32. vuosi ja neljäs kuukausi todellisuuteen avautuu aukko, joka täyttää Kuution miltei rajattomilla energioilla. Tällöin kuutiota voidaan käyttää eräänlaisena Aladdinin taikalamppuna, joka toteuttaa omistajansa minkä tahansa toiveen tai halun. Kuutiot, joilla vaikuttaisi olevan osittaista omaa tietoisuutta, eivät voi vaikuttaa kuitenkaan sieluihin, vaikka mikäli omistajalla on tarpeeksi tahdonvoimaa, hän voi kumota tämänkin ongelman.
Viime vuosina Kosmisista Kuutioista on kuitenkin opittu enemmän. Kuution latautumisaika onkin ollut harhaluulo. Se voidaan ladata koska tahansa oikeilla välineillä. On myös selvitetty, että Kuutioiden energia on peräisin samasta ulottuvuudesta, missä Tuonpuoleisten rotu asuu. Tuonpuoleiset ovat kuitenkin omistautuneet muutokselle ja edistykselle, joten näin Kuutioiden toiveita toteuttava luonne on mahdollinen.
Marvelin historiassa on ollut olemassa kolmaskin Kosminen Kuutio. Se oli epäonnistuneen kokeen tulos ja avasi aukon Tuonpuoleisten ulottuvuuteen. Tämä kolmas Kuutio luovutti samalla osan voimastaan suoraan miehelle nimeltään Owen Reece, josta tuli myöhemmin Molekyylimies. Suurin osa voimasta manifestoitui itsensä Tuonpuoleisen hahmossa.
Amerikkalaisessa JLA/Avengers yhteisseikkailussa selvisi, että Vihreän Lyhdyn sormus voidaan ladata suoraan Kosmisesta Kuutiosta.
193

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

193 oli niin sanottu kolmen keisarin vuosi. Rooman keisareina olivat vuoden aikana Pertinax, Didius Julianus ja Septimius Severus.
28. maaliskuuta - Rooman keisari Pertinax murhataan.
Didius Julianus julistetaan keisariksi Roomassa.
Septimius Severus julistetaan keisariksi Pannoniassa.
Pescennius Niger julistetaan keisariksi Syriassa.
Severus julistaa Clodius Albinuksen caesariksi.
Kuolleita

28. maaliskuuta - Pertinax, Rooman keisari.
1. kesäkuuta - Didius Julianus, Rooman keisari.
2-kloori-6-nitrotolueeni

| 2-kloori-6-nitrotolueeni |
| --- | --- |


Tunnisteet
IUPAC-nimi:  1-kloori-2-metyyli-3-nitrobentseeni
CAS-numero:  83-42-1
PubChem CID:  6740
SMILES:  CC1=C(C=CC=C1Cl)[N+](=O)[O-]
Ominaisuudet
Molekyylikaava:  C7H6ClNO2
Moolimassa:  171,566 g/mol
Sulamispiste:  37-40 °C
Kiehumispiste:  238 °C
Liukoisuus veteen:  0,092 g/l (20 °C)
2-kloori-6-nitrotolueeni eli 6-kloori-2-nitrotolueeni C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden ja lääkkeiden valmistuksessa. 2-kloori-6-nitrotolueeni on 2-kloori-4-nitrotolueenin ja 4-kloori-2-nitrotolueenin isomeeri.
Ominaisuudet

Huoneenlämpötilassa 2-kloori-6-nitrotolueeni on keltaista kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin ja dietyylieetteriin.
Valmistus ja käyttö

2-kloori-6-nitrotolueenia valmistetaan klooraamalla o-nitrotolueenia. Katalyyttinä reaktiossa käytetään rauta(III)kloridia. 2-kloori-6-nitrotolueenin lisäksi reaktiossa muodostuu hieman myös 2-kloori-4-nitrotolueenia ja nämä isomeerit voidaan erottaa toisistaan tislaamalla alennetussa paineessa.
2-kloori-6-nitrotolueeni voidaan pelkistää vedyttämällä, jolloin muodostuu 6-kloori-o-toluidiinia, jota käytetään atsovärien, 2,6-diklooritolueenin ja 2,6-diklooribentsaldehydin valmistamiseen. Yhdistettä käytetään myös eräiden lääkeaineiden kuten pindololin synteeseissä.
2-kloorifenoli

| 2-kloorifenoli |
| --- | --- |


Tunnisteet
CAS-numero:  95-57-8
PubChem CID:  7245
Ominaisuudet
Molekyylikaava:  C6H5ClO
Moolimassa:  128,56 g/mol g/mol
Ulkomuoto:  väritön neste
Sulamispiste:  9,3–9,8 °C
Kiehumispiste:  175,0 °C
Tiheys:  1,3 g/cm3
Liukoisuus veteen:  veteen 2,85 g/100 ml (20 °C)
   
2-kloorifenoli on palava orgaaninen yhdiste, joka huoneenlämmössä esiintyy olomuodoltaan värittömänä nesteenä, joilla on tunnusomainen haju. Sen kemiallinen kaava on C6H5ClO ja rakennekaava C6H4ClOH. 2-kloorifenolista käytetään myös nimiä o-kloorifenoli, orto-kloorifenoli, 2-kloori-1-hydroksibentseeni ja 2-hydroksiklooribentseeni.
2-kloorifenolin moolimassa on 128,56 g/mol, sulamispiste 9,3–9,8 °C, kiehumispiste 175 °C, tiheys 1,3 g/cm3, leimahduspiste 64 °C (c.c.) ja CAS-numero 95-57-8. Aine liukenee veteen 20 °C:n lämpötilassa 2,85 g/100ml. Lyhytaikainen altistuminen 2-kloorifenolille voi ärsyttää voimakkaasti silmiä, ihoa ja hengitysteitä. Aerosolin hengittäminen voi aiheuttaa keuhkopöhön ja aineelle altistumisesta voi seurata vaikutuksia keskushermostossa. 2-kloorifenoli on myrkyllistä vesieliöille ja sen höyry on ilmaa raskaampaa.
Valmistus

2-kloorifenolia valmistetaan klooraamalla fenolia. Tässä prosessissa muodostuu myös 4-kloorifenolia. 2-kloorifenolin muodostumista suosivat poolittomien liuottimien, kuten halogeenialkaanien käyttö, sekä etikkahappoanhydridin läsnäolo tai natriumhypokloriitin tai tert-butyylihypokloriitin käyttö klooraavana reagenssina. Yhdistettä voidaan valmistaa myös hydrolysoimalla o-diklooribentseeniä.
Aiheesta muualla

2-kloorifenolin kansainvälinen kemikaalikortti
PubChem: 2-chlorophenol (englanniksi)
DrugBank: 2-Chlorophenol (englanniksi)
Toxin and Toxin Target Database (T3DB): 2-Chlorophenol (englanniksi)
Kyoto Encyclopedia of Genes and Genomes (KEGG): 2-Chlorophenol (englanniksi)
ChemBlink: 2-Chlorophenol (englanniksi)
2,4-diklooribentsyylialkoholi

| 2,4-diklooribentsyylialkoholi |
| --- | --- |

Tunnisteet
IUPAC-nimi:  (2,4-dikloorifenyyli)metanoli
CAS-numero:  1777-82-8
PubChem CID:  15684
SMILES:  C1=CC(=C(C=C1Cl)Cl)CO
Ominaisuudet
Molekyylikaava:  C7H6Cl2O
Moolimassa:  177,018 g/mol
Sulamispiste:  59,5 °C
Liukoisuus veteen:  0,87 g/l (20 °C)
2,4-diklooribentsyylialkoholi (C7H6Cl2O) on aromaattisiin alkoholeihin kuuluva orgaaninen yhdiste. Yhdistettä voidaan käyttää antiseptisenä aineena.
Ominaisuudet, valmistus ja käyttö

Huoneenlämpötilassa 2,4-diklooribentsyylialkoholi on valkoista kiteistä ainetta. Yhdisteen alkeiskoppi on monokliininen. Yhdiste liukenee veteen, alkoholeihin ja kloroformiin. Yhdiste estää useiden bakteerien ja sienien kasvua. 2,4-diklooribentsyylialkoholi tehoaa muun muassa influenssa A-, RS-, SARS-CoV-viruksiin ja vaihtelevasti rinovirukseen. Mekanismi ei ole täysin selvä, mutta mahdollisesti se vaikuttaa viruksen piikkiproteiineihin. 2,4-diklooribentsyylialkoholilla on myös puuduttava vaikutus.
2,4-diklooribentsyylialkoholia valmistetaan 2,4-diklooribentsyylikloridin ja hydroksidien välisellä reaktiolla.
2,4-diklooribentsyylialkoholia käytetään usein yhdessä amyylimetakresolin kanssa kurkkukivun hoitamiseen tarkoitetuissa imeskelytableteissa. Sitä voidaan käyttää myös kosmetiikan säilöntäaineena.
2-heksanoni

| Metyyli-n-butyyliketoni |
| --- | --- |

Tunnisteet
IUPAC-nimi:  heksan-2-oni
CAS-numero:  591-78-6
PubChem CID:  11583
Ominaisuudet
Molekyylikaava:  C6H12O1
Moolimassa:  100,161 g/mol g/mol
Ulkomuoto:  Väritön tai vaaleankeltainen neste
Sulamispiste:  -55,5 °C
Kiehumispiste:  127,6 °C
Tiheys:  0,8113 g/cm3 (20 °C)
Liukoisuus veteen:  Liukenee helposti veteen
   
2-heksanoni eli metyyli-n-butyyliketoni, metyylibutyyliketoni, MBNK tai MBK on orgaaninen yhdiste (ketoni) jonka kemiallinen kaava on C4H9COCH3. Se on huoneenlämmössä (20 °C) olomuodoltaan väritöntä tai vaalean kellertävää, helposti haihtuvaa nestettä, jolla on pistävä, asetonia muistuttava haju. Sitä käytetään laboratorioissa liuottimena ja orgaanisissa synteeseissä, aikaisemmin myös maaleissa ja ohenteissa. Se liuottaa selluloosanitraattia, vinyylipolymeereja ja kopolymeereja, sekä erilaisia synteettisiä ja luonnonhartseja. MBK on valokemiallisesti inaktiivista joten se soveltuu liuottimeksi spektroskopiassa, mutta sen käyttöä haittaa matala turvallisen altistumisen raja.
Terveysvaikutukset

2-heksanoni imeytyy keuhkoista, nieltynä ja ihon läpi. Sen aineenvaihduntatuote, 2,5-heksaanidioni eli asetonyyliasetoni, on hermomyrkky. Eläinkokeet ovat osoittaneet että samanaikainen altistuminen 2-butanonille (metyylietyyliketoni, MEK) lisää neurotoksisuutta.
Aiheesta muualla

2-heksanonin kansainvälinen kemikaalikortti
PubChem: 2-hexanone (englanniksi)
Human Metabolome Database (HMDB): 2-oxohexane (englanniksi)
2-bromipyridiini

| 2-bromipyridiini |
| --- | --- |

Tunnisteet
CAS-numero:  109-04-6
PubChem CID:  7973
SMILES:  C1=CC=NC(=C1)Br
Ominaisuudet
Molekyylikaava:  C5H4BrN
Moolimassa:  157,992 g/mol
Sulamispiste:  –40,1 °C
Kiehumispiste:  193–194 °C
Tiheys:  1,657 g/cm3
Liukoisuus veteen:  21 g/l (20 °C)
2-bromipyridiini (C5H4BrN) on heterosyklinen aromaattinen yhdiste ja pyridiinin bromattu johdannainen. Yhdistettä käytetään orgaanisissa synteeseissä muiden yhdisteiden valmistamiseen.
Ominaisuudet valmistus ja käyttö

2-bromipyridiini on huoneenlämpötilassa väritöntä nestettä. Yhdiste liukenee kohtalaisesti veteen ja moniin orgaanisiin liuottimiin kuten etanoliin ja dietyylieetteriin.
2-bromipyridiiniä voidaan valmistaa pyridiinin ja bromin välisellä reaktiolla. Yhdistettä käytetään muiden kemikaalien valmistukseen. Siitä valmistetaan muun muassa lääkkeinä käytettäviä karbinoksamiinia, rimiterolia ja triprolidiinia. Kuparin katalysoimassa Ullmann-reaktiossa muodostuu 2-bromipyridiinistä 2,2′-bipyridiiniä.
Aiheesta muualla

ChemBlink: 2-Bromopyridine (englanniksi)
197

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

19. helmikuuta - Rooman keisari Septimius Severus kukisti usurpaattori Clodius Albinuksen Lyonin lähellä käydyssä taistelussa.
Septimius Severuksen sota Parthiaa vastaan alkoi. Sota kesti vuoteen 199 asti.
Tertullianus kirjoitti Apologeticuksen.
Kuolleita

Clodius Albinus - roomalainen usurpaattori.
2,4-dinitrofenyylihydratsiini

| 2,4-dinitrofenyylihydratsiini |
| --- | --- |


Tunnisteet
IUPAC-nimi:  (2,4-dinitrofenyyli)hydratsiini
CAS-numero:  119-26-6
PubChem CID:  3772977
SMILES:  C1=CC(=C(C=C1[N+](=O)[O-])[N+](=O)[O-])NN
Ominaisuudet
Molekyylikaava:  C6H6N4O4
Moolimassa:  198,148 g/mol
Sulamispiste:  194 °C (hajoaa)
2,4-dinitrofenyylihydratsiini (C6H6N4O4) on aromaattisiin hydratsiineihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä ja analyyttisenä reagenssina.
Ominaisuudet, valmistus ja käyttö

Huoneenlämpötilassa 2,4-dinitrofenyylihydratsiini on oranssinpunaista kiteistä ainetta. Yhdisteen alkeiskoppi on monokliininen. Aine liukenee niukasti veteen, hieman etanoliin ja hyvin happoihin, dimetyyliformamidiin ja dimetyylisulfoksidiin. 2,4-dinitrofenyylihydratsiinin liuosten väri muuttuu keltaisesta ruskeaksi hyvin emäksisissä oloissa. 2,4-dinitrofenyylihydratsiini on myrkyllistä.
2,4-dinitrofenyylihydratsiinia valmistetaan 2,4-dinitroklooribentseenin ja hydratsiinin välisellä nukleofiilisella aromaattisella substituutiolla.
2,4-dinitrofenyylihydratsiini reagoi helposti aldehydien tai ketonien kanssa muodostaen oransseja tai punaisia hydratsoneja. Tätä reaktiota käytetään aldehydien ja ketonien tunnistamiseen. Yhdistettä käytetään myös värjäysreagenssina ohutkerroskromatografiassa ja orgaanisen kemian synteeseissä heterosyklisteiden yhdisteiden valmistukseen ja hydratsonijohdannaiset voidaan pelkistää vedyttämällä alkaaneiksi.
Kuiva 2,4-dinitrofenyylihydratsiini on räjähdysherkkää. Siksi se toimitetaan ja säilytetään kosteana.
2-klooripropaanihappo

| 2-klooripropaanihappo |
| --- | --- |

Tunnisteet
CAS-numero:  598-78-7
PubChem CID:  11734
SMILES:  CC(C(=O)O)Cl
Ominaisuudet
Molekyylikaava:  C3H5ClO2
Moolimassa:  108,52 g/mol
Sulamispiste:  −12 °C
Kiehumispiste:  186 °C 
Tiheys:  1,258 g/cm3
Liukoisuus veteen:  Sekoittuu veteen
2-klooripropaanihappo eli 2-klooripropionihappo (C3H5ClO2) on propaanihapon kloorattu johdannainen. Yhdistettä käytetään valmistettaessa rikkaruohomyrkkyjä. 2-klooripropaanihappo on 3-klooripropaanihapon isomeeri.
Ominaisuudet

Huoneenlämpötilassa 2-klooripropaanihappo on pistävänhajuista ja väritöntä tai kellertävää nestettä. Yhdiste liukenee hyvin niin veteen kuin orgaanisiinkin liuottimiin. 2-klooripropaanihapon vesiliuos on keskivahva happo. Yhdiste on optisesti aktiivinen ja sillä on S-(−)-ja R-(+)-isomeerit.
Valmistus ja käyttö

Raseemista 2-klooripropaanihappoa valmistetaan klooraamalla propaanihappoa kloorilla tyypillisesti noin 90–120 °C:n lämpötilassa. Katalyyttinä prosessissa käytetään tionyylikloridia, fosforitrikloridia, klooririkkihappoa tai propionyylikloridia. Reaktio-olosuhteet, lähtöaineet ja tuotteet ovat voimakkaasti korrodoivia joten reaktio tulee suorittaa joko lasisessa tai esimerkiksi lyijyteräksestä valmistetussa reaktorissa. Sivutuotteena muodostuu 2,2- tai 2,3-diklooripropaanihappoja. 1980-luvulta alkaen 2-klooripropaanihappoa on pyritty käyttämään sovelluksissa puhtaana S-isomeerinä. Sitä saadaan raseemisesta aeoksesta resoluution ja kiteytyksen avulla käyttäen resoluutiokemikaalina R-fenyylietyyliamiinia. Nykyään teollisuudessa resoluutio tehdään entsymaattisesti Pseudomonas putida-bakteerista eristetyn dehalogenaasin avulla, joka hydrolysoi ei-halutun R-2-klooripropaanihapon maitohapoksi, mutta ei hydrolysoi S-isomeeria. Toinen vaihtoehto on S-2-klooripropaanihapon valmistus laktaattiestereistä tionyylikloridin avulla.
2-klooripropaanihappoa käytetään pääasiassa optiivisesti aktiivisten fenoksipropaanihappojohdannaisten valmistamiseen. Näitä johdannaisia käytetään herbisideinä ja niitä ovat muun muassa diklorproppi, fenoksaproppi-etyyli, fluatsifoppi-butyyli ja mekoproppi.
2-klooributaani

| 2-Klooributaani |
| --- | --- |

Tunnisteet
CAS-numero:  78-86-4
PubChem CID:  6563
SMILES:  CCC(C)Cl
Ominaisuudet
Molekyylikaava:  C4H9Cl
Moolimassa:  92,562 g/mol
Sulamispiste:  –131,3 °C
Kiehumispiste:  68,3 °C
Tiheys:  0,873 g/cm3
Liukoisuus veteen:  1 g/l (20 °C)
2-Klooributaani eli sek-butyylikloridi (C4H9Cl) on kloorattuihin hiilivetyihin kuuluva orgaaninen yhdiste. Yhdistettä voidaan käyttää orgaanisen kemian synteeseissä.
Ominaisuudet

Huoneenlämpötilassa 2-klooributaani on väritöntä tai kellertävää nestettä, jolla on miellyttävä eetterinkaltainen haju. Se liukenee hyvin niukasti veteen ja paremmin orgaanisiin liuottimiin kuten etanoliin tai dietyylieetteriin. Yhdiste on kiraalinen ja optisesti aktiivinen ja sen R(-)-enantiomeerin ominaiskiertokyky on –31° ja S(+)-enantiomeerin ominaiskiertokyky on +31°. 2-Klooributaanin reaktiot ovat tyypillisiä halogenoiduille alkaaneille ja se reagoi esimerkiksi nukleofiilien kanssa nukleofiilisella substituutiolla. Muiden sekundääristen elektrofiilien tavoin reaktiomekanismi riippuu nukleofiilistä. Mikäli nukleofiili on heikko kuten vesi tai alkoholi, tapahtuu reaktio SN1-reaktiolla, ja vahvempien nukleofiilien kuten hydroksidien kanssa tapahtuu SN2-reaktio. Mikäli ensimmäisessä tapauksessa 2-klooributaani on lähtöaineena tiettynä enantiomeerina, muodostuu tuotteina raseeminen seos, ja jälkimmäisessä tapauksessa muodostuu yksi enantiomeeri, jonka konfiguraatio poikkeaa alkuperäisestä lähtöaineesta.
Valmistus ja käyttö

2-Klooributaania voidaan valmistaa käsittelemällä 2-butanolia vetykloridilla sinkkikloridin toimiessa katalyyttinä tai 2-butanolin ja fosforitrikloridin välisellä reaktiolla tai klooraamalla butaania 200 °C:n lämpötilassa alumiinioksidin ollessa katalyyttinä. Tässä reaktiossa muodostuu myös 1-klooributaania. Yhdistettä muodostuu myös 2-buteenin reagoidessa vetykloridin kanssa.
2-Klooributaania voidaan käyttää alkyloivana reagenssina Friedel–Crafts-alkylointireaktioissa. Metallisen litiumin kanssa reagoidessaan 2-klooributaani muodostaa orgaanisiin litiumyhdisteisiin kuuluvaa sek-butyylilitiumia.
STEP-koulutus

| STEP-koulutus> Seurakuntaopisto |
| --- | --- |

 Opiston päärakennus Järvenpäässä.
Sijainti:  Järvenpääntie 640, 04400 Järvenpää 
Koordinaatit:  60.4541°N, 25.0791°E
Oppilaita:  noin 3 500 (pitkäkestoiset koulutukset)
Verkkosivut
STEP-koulutus (vuoteen 2021 saakka Seurakuntaopisto) on suomalainen yksityinen ammattioppilaitos, kansanopisto ja opintokeskus. Se kuuluu Kirkkopalvelut-konserniin.
Opiston kampusalueet sijaitsevat Lepolan kaupunginosassa Järvenpäässä, Pieksämäellä, Lapualla, Ruokolahdella ja Uudessakaarlepyyssä.
STEP-koulutus-nimellä tunnettu oppilaitoskokonaisuus jatkaa Pyhäkouluopiston, Luther-opiston, Järvenpään diakoniaopiston, Sisälähetysseuran oppilaitosten, Koulutuskeskus Agricolan, Lapuan kristillisen opiston, Partaharjun opiston sekä Jaakkiman kristillisen opiston koulutusperinteitä.lähde?
Osa STEP-koulutuksen aikaisemmin hoitamista koulutustehtävistä siirtyi 1990-luvulla toteutetun ammattikorkeakoulu-uudistuksen myötä Diakonia-ammattikorkeakoulun vastuulle. Seurakuntaopisto toimi Diakonia-ammattikorkeakoulun kanssa samalla kampuksella syksyyn 2015 saakka.
STEP-koulutusta ylläpitää Kirkkopalvelut ry, joka järjestää muun muassa Yhteisvastuukeräyksen ja Kirkkopäivät sekä koordinoi vapaaehtoistyo.fi-, kotimaanapu.fi- ja tiekirkkotoimintaa.